IZVJEŠĆE O RADU DODATNE NASTAVE IZ GEOGRAFIJE U ŠKOLSKOJ GODINI 2015./2016.

Prema planu i programu rada dodatna nastava iz geografije u školskoj godini 2015./2016. planirana je u 5. i 8. razredu u trajanju od 52 sata. Zbog zainteresiranosti učenica 6. razreda održavana je i u 6. razredu. Realizirano je 19 sati u 8. razredu, 18 sati u 6. razredu i 21 sat u 5. razredu što ukupno iznosi 58 sati.. Osmi razred je započeo s radom 24. studenog 2015. godine, a završio 8. ožujka 2016. godine. Šesti razred je započeo s radom 26. studenog 2015. godine, a završio 10. ožujka 2016. godine. Peti razred je započeo s radom 16. studenog 2015. godine, a završio s radom 7. ožujka 2016. Godine. U rad dodatne nastave iz geografije u 8. razredu bilo je uključeno dvoje učenika: Marta Mikacinić i Ivan Zvonar, u 6. razredu dvije učenice: Klara Benšić i Elena Zvonar, a u petom razredu osam učenika: Ena Miklić, Matko Balala, Marko Miklaušić, Niko Paviša, Noa Lončar, Emma Stanić, Gabrijel Đurišević i Ema Ciganović. Školsko Natjecanje iz geografije održano je 28. siječnja 2015. godine. Rezultati školskog Natjecanja objavljeni su na web stranici škole i mogu se pročitati klikom na link:

[http://os-kalinovac.skole.hr/?news\_hk=1&news\_id=2664&mshow=1013#mod\_news](http://os-kalinovac.skole.hr/?news_hk=1&news_id=2664&mshow=1013" \l "mod_news)

Nakon uvida u rezultate školskog Natjecanja županijsko povjerenstvo pozvalo je 5 naših učenika na županijsko Natjecanje iz geografije koje je održano 29. veljače 2016. godine u OŠ Đuro Ester u Koprivnici. U konkurenciji petaša Niko Paviša osvojio je 6. mjesto na županijskom Natjecanju iz geografije. Najbolji geograf Koprivničko-križevačke županije među šestašima je Elena Zvonar dok je Klara Benšić osvojila 6. mjesto. Među osmašima prvo mjesto pripalo je našoj Marti Mikacinić, a Ivanu Zvonaru 5. mjesto. Čestitke našim najboljim geografima na trudu, upornosti i marljivosti, a posebno na koncentraciji tijekom Natjecanja i vrhunskim rezultatima jer je našim prvakinjama tek koji bod nedostajao do plasmana na državno Natjecanje iz geografije. Klikom na link

<http://os-kalinovac.skole.hr/?news_hk=1&news_id=2715&mshow=1013#mod_news> može se saznati više o županijskom Natjecanju iz geografije.

 Predmetna učiteljica:

 Elizabeta Trepotec Marić